text: Har gjort rent i 55 år
  28 februar 2013 kl. 14.46
  En 87-årig kvinde fra Esbjerg fik i dag den kongelige belønningsmedalje for 55 års tro tjeneste i ISS. Og hun arbejder stadig med at gøre rent.
  Helga Madsen arbejder halvanden time om dagen på ISS' kontor i Esbjerg.
  Men ikke i dag. Her blev hun fejret.
  Fra ISS-ledelsen deltog HR-direktør Finn Vestergaard, direktør for Cleaning, Henrik Bjerke, og administrerende direktør, Martin Gaarn Thomsen.
  Dagen blev fejret med en receptionsbuffet på restaurant Parken i Esbjerg.
  TV SYD tager fredag med Helga Madsen på arbejde.
  